Асабліва тады, калі вашы дзеці самі становяцца бацькамі. Памятайце, што вашы ўнукі маюць бацькоў, якія рыхтаваліся да іх нараджэння дзевяць месяцаў. Вы сваю місію выхавання дзяцей завяршылі. Гэта вашыя ўнукі, і выхоўваць іх вы не маеце абавязку. Не імкніцеся да гэтага. Любіце, гуляйце, забірайце на выхадныя ці на канікулы, калі ўзрост дазваляе – ваш ці ўнукаў; але рэшту пакіньце бацькам. Давярайце ім – яны ведаюць, што робяць, нават калі нешта робяць не так, як вы. І ўвогуле, цешцеся, што вашыя дзеці такія сталыя, што не скінулі на вас сваіх дзяцей і не ўцяклі, а спраўляюцца з імі самастойна. Гэта ж добры знак: у свой час вы добра іх выхавалі. Ганарыцца трэба, а не крыўдзіцца ці хвалявацца.